section_heading: Životopis
paragraph_text: Snimio je 40 albuma: od toga 29 studijskih, 3 albuma uživo i 8 kompilacija. Najpopularnija pjesma koju je izveo je vjerojatno Azzurro, ( tekst Paolo Conte), objavljena 1968., koju su kasnije izveli i mnogi drugi glazbenici. Za njegovu ranu fazu je najupečatljivija pjesma - Ventiquattromila baci, u to vrijeme bio je osobito popularan i na istočnoj obali Jadrana. Popularnost te njegove pjesme je vrlo uspješno prenio na film Emir Kusturica u svom filmu Sjećaš li se Dolly Bell? (scenarij Abdulah Sidran).